สรุป! รายชื่อคู่แข่งขันประมูล “ดิวตี้ฟรี” สุวรรณภูมิ ฟาก BA เฟิร์ม! ควงล็อตเต้เข้าร่วม
สรุป! รายชื่อคู่แข่งขันประมูล “ดิวตี้ฟรี” สุวรรณภูมิ ฟาก BA เฟิร์ม! ควงล็อตเต้เข้าร่วม
สรุป! รายชื่อคู่แข่งขันประมูล “ดิวตี้ฟรี” สุวรรณภูมิ ฟาก BA เฟิร์ม! ควงล็อตเต้เข้าร่วม
8 พ.ค. 2562

บริษัท ท่าอากาศยานไทย จำกัด (มหาชน) หรือ AOT  เปิดเผยว่า ในวันนี้(8 พ.ค.) เอกชนได้แจ้งชื่อพันธมิตร Joint Venture (JV) ที่เข้าร่วมประมูลสิทธิประกอบกิจการจำหน่ายสินค้าปลอดอากร (ดิวตี้ฟรี) ณ ท่าอากาศยานสุวรรณภูมิ และ กิจกรรมเชิงพาณิชย์ ภายในอาคารผู้โดยสาร ณ ท่าอากาศยานสุวรรณภูมิ
สำหรับงานให้สิทธิประกอบกิจการจำหน่ายสินค้าปลอดอากร(ดิวตี้ฟรี)ที่ท่าอากาศยานสุวรรณภูมิ  มีทั้งหมด 5 ราย ได้แก่
1.บริษัท คิงเพาเวอร์ ดิวตี้ฟรี จำกัด ไม่ยื่นรายชื่อ JV
2.บริษัท สรรพสินค้าเซ็นทรัล จำกัด JV ประกอบด้วย บริษัท สรรพสินค้าเซ็นทรัล จำกัด และ บริษัท ดีเอฟเอสเวนเจอร์ สิงคโปร์ จำกัด
3.บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ไม่ยื่นรายชื่อ JV
4.บริษัท การบินกรุงเทพ จำกัด (มหาชน) หรือ BA รายชื่อ JV ประกอบด้วย BA , บริษัท โฮเต็ล ล็อตเต้ จำกัด และ บริษัท บางกอกแอร์เวย์โฮลดิ้ง จำกัด
5.บริษัท โรงแรมรอยัล ออคิด (ประเทศไทย) จำกัด (มหาชน) หรือ ROH รายชื่อ JV ประกอบด้วย ROH , บริษัท เอ็มไพร์ เอเซียกรุ๊ป จำกัด และ WDFG UK LIMITED
สำหรับงานให้สิทธิประกอบกิจกรรมเชิงพาณิชย์ภายในอาคารผู้โดยสาร ณ ท่าอากาศยานสุวรรณภูมิ มีทั้งหมด 4 ราย ได้แก่ 1.บริษัท คิงเพาเวอร์ สุวรรณภูมิ จำกัด 2.บริษัท เซ็นทรัลพัฒนา จำกัด (มหาชน) หรือ CPN 3. บริษัท เดอะมอลล์ กรุ๊ป จำกัด และ 4.บริษัท ไมเนอร์ อินเตอร์เนชั่นแนล จำกัด (มหาชน) หรือ MINT  ทั้งนี้ ไม่มีรายใดยื่นรายชื่อ JV